
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1992 

14 Αυγούστου 2013 


ΑΠΟΦΑΣΕΙ Σ 

Αρίθμ. ΔΙΠΙΔΔ/Β.2/3/ΟΙΚ. 22274 

Καθορισμός της διαδικασίας επιλογής των προς μετά¬ 
ταξη ή μεταφορά υπαλλήλων, των κριτηρίων επιλο¬ 
γής και κατάταξής τους καθώς και του τρόπου μο- 
ριοδότησής τους. 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. τις διατάξεις της περ. 4 της υποπαραγράφου Ζ.1 
της παρ. Ζ του άρθρου πρώτου του Ν. 4093/2012, όπως 
αντικαταστάθηκε με την παρ. 2 του άρθρου 91 του 
Ν. 4172/2013 «Φορολογία εισοδήματος, επείγοντα μέτρα 
εφαρμογής του Ν. 4046/2012, του Ν. 4093/2012 και του 
Ν. 4127/2013 και άλλες διατάξεις.» (ΦΕΚ 167/Α') και της 
περ. 8 της υποπαραγράφου 21 της παρ. 2 του άρθρου 
πρώτου του ν. 4093/2012 

2. το αριθ. 119/2013 Προεδρικό διάταγμα «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών» (ΦΕΚ 153 Α'), 

3. το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 Σκοπός 

Σκοπός της απόφασης αυτής είναι η ρύθμιση ειδικό¬ 
τερων θεμάτων σχετικών με: α) τη διαδικασία επιλογής 
των προς μετάταξη ή μεταφορά των υπαλλήλων που 
έχουν τεθεί σε διαθεσιμότητα β) τα αναγκαία δικαιο- 
λογητικά, γ) τα επιμέρους κριτήρια μοριοδότησης και 
δ) τον αριθμό των μορίων που αντιστοιχούν στα επι¬ 
μέρους κριτήρια. 

ΚΕΦΑΛΑΙΟ Α' 

Διαδικασία και κριτήρια αξιολόγησης των προς μετά¬ 
ταξη ή μεταφορά υπαλλήλων σύμφωνα με τις διατάξεις 
του άρθρου 91 του Ν. 4172/2013. 


Αρθρο 2 

Διαδικασία και κριτήρια αξιολόγησης 
για τη μετάταξη ή μεταφορά 

1. Η μετάταξη μόνιμων πολιτικών υπαλλήλων και η 
μεταφορά υπαλλήλων με σχέση εργασίας ιδιωτικού 
δικαίου αορίστου χρόνου που υπηρετούν σε υπηρε¬ 
σίες, κεντρικές και περιφερειακές, του Δημοσίου, των 
ανεξάρτητων αρχών, των Οργανισμών Τοπικής Αυτοδι¬ 
οίκησης (Ο.Τ.Α.) πρώτου και δεύτερου βαθμού και των 
λοιπών νομικών προσώπων δημοσίου δικαίου (Ν.Π.Δ.Δ.) 
και η μεταφορά υπαλλήλων που διατηρούν τη δημο¬ 
σιοϋπαλληλική τους ιδιότητα των νομικών προσώπων 
ιδιωτικού δικαίου (Ν.Π.Ι.Δ.) που ανήκουν στο δημόσιο 
τομέα σε άλλες υπηρεσίες του Δημοσίου, ανεξάρτητων 
αρχών, Ο.Τ.Α. πρώτου και δεύτερου βαθμού και των 
λοιπών Ν.Π.Δ.Δ., όταν επιβάλλεται από το συμφέρον 
της υπηρεσίας υποδοχής, ιδίως για την κάλυψη άμεσων 
υπηρεσιακών αναγκών και την καλύτερη αξιοποίηση του 
ανθρώπινου δυναμικού, γίνονται σύμφωνα με τα κριτή¬ 
ρια και τη διαδικασία της παραγράφου 2 του άρθρου 
91 του Ν. 4172/2013 καθώς και τις ειδικότερες ρυθμίσεις 
των επόμενων παραγράφων. 

2. Το αίτημα που υποβάλει ο αρμόδιος Υπουργός ή 
ο Πρόεδρος Ανεξάρτητης Αρχής για την κάλυψη των 
υπηρεσιακών αναγκών του οικείου φορέα και των νο¬ 
μικών προσώπων αυτού, σύμφωνα με το εδάφιο πρώτο 
της παρ. 2 του άρθρου 91 του Ν. 4172/2013 προσδιορίζει 
ακριβώς τον αριθμό του αναγκαίου προσωπικού κατά 
κατηγορία, κλάδο και ειδικότητα (υφιστάμενη ή συναφή) 
και συνοδεύεται από έκθεση που καθορίζει το περιε¬ 
χόμενο των προς κάλυψη αναγκών με τεκμηρίωση που 
στηρίζεται σε εκθέσεις αξιολόγησης δομών και σχέδια 
στελέχωσης. 

3. Τα αιτήματα, οι εκθέσεις του προηγούμενου εδαφί¬ 
ου καθώς και το πλεονάζον προσωπικό ανά κατηγορία, 
κλάδο ή/και ειδικότητα διαβιβάζονται στο Τριμελές Συμ¬ 
βούλιο του άρθρου 5 παρ. 3 του Ν. 4024/2011. Το Συμβού¬ 
λιο εκδίδει εντός προθεσμίας δέκα (10) ημερών από τη 
σχετική εντολή του Υπουργού Διοικητικής Μεταρρύθ¬ 
μισης και Ηλεκτρονικής Διακυβέρνησης αιτιολογημένη 

γνώμη σύμφωνα με το εδάφιο δεύτερο της παρ. 2 του 
άρθρου 91 του Ν. 4172/2013 σχετικά: α) με τον αριθμό 
και τα απαιτούμενα προσόντα των υπαλλήλων που θα 
μεταταχθούν/μεταφερθούν ανά κατηγορία, κλάδο ή/ 
και ειδικότητα και φορέα υποδοχής β) τη σειρά προτε¬ 
ραιότητας των φορέων υποδοχής. Για τον καθορισμό 
της σειράς προτεραιότητας των φορέων, με την οποία 
πρέπει να καλυφθούν οι ανάγκες τους, το Τριμελές 
Συμβούλιο λαμβάνει υπόψη ιδίως τις προτεραιότητες 
πολιτικής ανθρώπινου δυναμικού του δημοσίου τομέα 
καθώς και τη φύση και το μέγεθος των προς κάλυψη 
αναγκών κάθε φορέα. 

4. Μετά τη συγκέντρωση των αιτημάτων και των εκ¬ 
θέσεων των φορέων και τη γνωμοδότηση του Τριμε¬ 
λούς Συμβουλίου του άρθρου 5 παρ. 3 του Ν. 4024/2011, 
εκδίδεται και δημοσιεύεται στην Εφημερίδα της Κυ- 
βερνήσεως η Ανακοίνωση του Υπουργού Διοικητικής 
Μεταρρύθμισης και Ηλεκτρονικής Διακυβέρνησης που 
προβλέπεται από το εδάφιο τρίτο της παρ. 2 του άρ¬ 
θρου 91 του Ν. 4172/2013. 

Με την Ανακοίνωση καθορίζονται: α) η σειρά προ¬ 
τεραιότητας των φορέων υποδοχής, β) ο αριθμός των 
υπαλλήλων που θα διατεθεί σε κάθε φορέα ανά κατη¬ 
γορία, κλάδο ή και ειδικότητα, σύμφωνα με τα οικεία 
περιγράμματα θέσεων εφόσον υπάρχουν, γ) τα απαι- 
τούμενα προσόντα. Η Ανακοίνωση μπορεί να απευθύ¬ 
νεται στο σύνολο ή σε μέρος των φορέων της περί¬ 
πτωσης 1 της υποπαραγράφου Ζ.1 της παραγράφου Ζ 
του Ν. 4093/2012, όπως έχει αντικατασταθεί από την 
παράγραφο 1 του άρθρου 91 του Ν. 4172/2013. 

5. Οι φορείς προέλευσης προς τους οποίους απευ¬ 
θύνεται η Ανακοίνωση του Υπουργού Διοικητικής Με¬ 
ταρρύθμισης και Ηλεκτρονικής Διακυβέρνησης συντάσ¬ 
σουν με ευθύνη των υπηρεσιών προσωπικού τους, μέσα 
σε προθεσμία δέκα (10) ημερών από την ημερομηνία 
λήξης προθεσμίας υποβολής των αιτήσεων, πίνακες 
συνδρομής κριτηρίων όλων των μόνιμων και των με 
σχέση εργασίας ιδιωτικού δικαίου αορίστου χρόνου 
υπαλλήλων τους, οι οποίοι διαθέτουν τα τυπικά προ¬ 
σόντα που καθορίζονται με την Ανακοίνωση. 

Με την ίδια Ανακοίνωση ορίζεται αποκλειστική δε¬ 
καπενθήμερη προθεσμία με την οποία καλούνται οι 
υπάλληλοι που ενδιαφέρονται, να υποβάλουν Αίτηση 
- Υπεύθυνη Δήλωση στην υπηρεσία προσωπικού του 
φορέα προέλευσης. Μαζί με την Αίτηση - Υπεύθυνη 
Δήλωση ο ενδιαφερόμενος μπορεί να υποβάλει, κάθε 
δικαιολογητικό απαραίτητο για τη βαθμολόγηση των 
σχετικών κριτηρίων, ιδίως όταν αυτό δεν περιλαμβάνε¬ 
ται ήδη στον υπηρεσιακό του φάκελο. 

Με την Αίτηση - Υπεύθυνη Δήλωση οι ενδιαφερόμενοι 
δηλώνουν τους φορείς στους οποίους επιθυμούν να 
μεταταχθούν ή να μεταφερθούν με τη σειρά προτίμησης 
τους, καθώς και αν συναινούν η μετάταξη ή η μεταφορά 
τους να γίνει σε θέσεις κατώτερης κατηγορίας από την 
κατηγορία της θέσης στην οποία υπηρετούσαν στο 
φορέα προέλευσης. Σε περίπτωση που ο υπάλληλος 
δεν δηλώσει καμία προτίμηση στην αίτηση-υπεύθυνη 
δήλωση θεωρείται ότι έχει δηλώσει το σύνολο των θέ¬ 
σεων, με τη σειρά αναγραφής αυτών στην Ανακοίνωση 
του Υπουργού Διοικητικής Μεταρρύθμισης και Ηλεκτρο¬ 
νικής Διακυβέρνησης. Υπάλληλοι που δεν καταλαμβά¬ 
νουν θέση προτίμησής τους, επειδή σε αυτή διατίθενται 
υπάλληλοι που διαθέτουν μεγαλύτερο αριθμό μορίων, 


διατίθενται σε κενές θέσεις με τη σειρά προτεραιότη¬ 
τας που ορίζεται στην ως άνω Ανακοίνωση, ανάλογα 
με τα μόρια που συγκεντρώνουν. Οι προτιμήσεις των 
υπαλλήλων καταχωρίζονται σε ιδιαίτερες στήλες του 
πίνακα με ευθύνη των υπηρεσιών προσωπικού των φο¬ 
ρέων προέλευσης. Οι πίνακες συντάσσονται σε ψηφιακή 
μορφή, σύμφωνα με ενιαίο λογισμικό που παρέχει για 
το σκοπό αυτό το ΑΣΕΠ, κατά κατηγορία και κλάδο ή 
και ειδικότητα και βεβαιώνουν για κάθε υπάλληλο τη 
συνδρομή των κριτηρίων των Πινάκων I, II και III του 
Παραρτήματος Α'. 

6. Οι αιτήσεις των υπαλλήλων, οι πίνακες συνδρομής 
κριτηρίων μαζί με τα πιστοποιητικά υπηρεσιακής κατά¬ 
στασης που εκδίδουν οι υπηρεσίες προσωπικού των φο¬ 
ρέων προέλευσης από τα οποία προκύπτει η αποτίμηση 
των προσόντων των υπαλλήλων και τα οποία συντάσ- 
σονται μετά τον έλεγχο της νομιμότητας πρόσληψης 
και των πιστοποιητικών και στοιχείων που συγκροτούν 
τα προσωπικά μητρώα των υπαλλήλων, διαβιβάζονται 
εντός της ίδιας ως άνω δεκαήμερης προθεσμίας και σε 
ψηφιακή μορφή, από τις ίδιες υπηρεσίες προσωπικού 
των φορέων προέλευσης στο Τριμελές Ειδικό Υπηρε¬ 
σιακό Συμβούλιο του φορέα ή των φορέων υποδοχής 
για τους οποίους έχουν εκδηλώσει ενδιαφέρον οι προς 
μετάταξη ή μεταφορά υπάλληλοι. Το Τριμελές Ειδικό 
Υπηρεσιακό Συμβούλιο του φορέα υποδοχής υποστη¬ 
ρίζεται λειτουργικά, διοικητικά και μηχανογραφικά από 
το ΑΣΕΠ, το οποίο αναλαμβάνει βάσει των πινάκων 
συνδρομής κριτηρίων, τη μοριοδότηση των προσόντων 
των υπαλλήλων σύμφωνα με τα κριτήρια ανά κατηγορία 
προσωπικού που παρατίθενται στους Πίνακες I, II, III 
του Παραρτήματος Α' της παρούσας. Ακολούθως, το 
ΑΣΕΠ καταρτίζει κατά φθίνουσα σειρά πίνακα βαθμο¬ 
λογικής κατάταξης υπαλλήλων, ανά φορέα υποδοχής, 
κατηγορία, κλάδο ή και ειδικότητα προσωπικού και τον 
διαβιβάζει στο αρμόδιο Τριμελές Ειδικό Υπηρεσιακό 
Συμβούλιο του φορέα υποδοχής. 

7. Τα αρμόδια Τριμελή Ειδικά Υπηρεσιακά Συμβούλια 
των φορέων υποδοχής, τα οποία συνεδριάζουν εκ πα¬ 
ραλλήλου γνωμοδοτούν εντός προθεσμίας δεκαπέντε 
(15) ημερών από την περιέλευση σε αυτά των πινάκων 
βαθμολογικής κατάταξης του ΑΣΕΠ για τη σειρά προ¬ 
τεραιότητας με την οποία οι ως άνω υπάλληλοι των 
πινάκων μπορεί να μεταταχθούν ή μεταφερθούν και 
εκδίδουν τους Τελικούς Πίνακες Διάθεσης. 

Για τη γνωμοδότηση τους, τα Τριμελή Ειδικά Υπηρε¬ 
σιακά Συμβούλια λαμβάνουν υπόψη την κατάταξη των 
υπαλλήλων που μπορεί να μεταταχθούν /μεταφερθούν 
με βάση τα γενικά κριτήρια επιλογής του Παραρτήματος 
Α' της παρούσης και τα τυχόν πρόσθετα ειδικά κριτή¬ 
ρια που έχουν καθοριστεί με σχετική κοινή υπουργική 
απόφαση. 

8. Εντός της προθεσμίας της προηγούμενης παραγρά¬ 
φου και στην περίπτωση που ο υπάλληλος διατίθεται σε 
φορείς υποδοχής διαφορετικών Υπουργείων ή Ανεξάρ¬ 
τητων Αρχών, τα Τριμελή Ειδικά Υπηρεσιακά Συμβούλια 
των φορέων υποδοχής, διαβιβάζουν τους πίνακες βαθ¬ 
μολογικής κατάταξης στο ΑΣΕΠ, το οποίο καταρτίζει για 
όλους τους φορείς υποδοχής Ενιαίο Πίνακα Διάθεσης 
ανά κατηγορία, κλάδο ή και ειδικότητα προσωπικού. Για 
την κατάρτιση του Ενιαίου Πίνακα Διάθεσης, το ΑΣΕΠ 
λαμβάνει υπόψη τη βαθμολογική κατάταξη των υπαλλή¬ 
λων, τη σειρά προτίμησης σε φορείς υποδοχής, καθώς 

και τη σειρά προτεραιότητας των φορέων υποδοχής 
όπως έχει καθοριστεί με την Ανακοίνωση του Υπουργού 
Διοικητικής Μεταρρύθμισης και Ηλεκτρονικής Διακυ¬ 
βέρνησης. Στη συνέχεια, ο Ενιαίος Πίνακας Διάθεσης 
διαβιβάζεται από το ΑΣΕΠ στο Τριμελές Συμβούλιο του 
άρθρου 5 παρ. 3 του Ν. 4024/2011 το οποίο και εκδίδει 
τον τελικό πίνακα στο πλαίσιο της αρμοδιότητάς του, 
σύμφωνα με το δέκατο τέταρτο εδάφιο της παρ. 2 του 
άρθρου 91 του Ν. 4172/2013. 

9. Οι Πίνακες Διάθεσης των παρ. 7 και 8 της παρούσης 
διαβιβάζονται στις αρμόδιες υπηρεσίες προσωπικού 
των φορέων προέλευσης και των φορέων υποδοχής. 
Η επιλεγείσα σειρά προτεραιότητας είναι δεσμευτική 
για τον υπάλληλο. 

Ακολούθως, εκδίδεται απόφαση μετάταξης/μεταφο¬ 
ράς από τον οικείο φορέα υποδοχής που δημοσιεύεται 
την Εφημερίδα της Κυβερνήσεως. Με την απόφαση κα¬ 
θορίζεται επίσης η ημερομηνία εμφάνισης των υπαλλή¬ 
λων στους φορείς υποδοχής. Ως προς τις συνέπειες της 
υπαίτιας μη εμφάνισης του υπαλλήλου στο φορέα υπο¬ 
δοχής κατά την ορισθείσα ημερομηνία εφαρμόζονται 
οι διατάξεις της περ. 5 της υποπαρ. Ζ.1 της παρ. Ζ του 
άρθρου πρώτου του Ν. 4093/2012. Αν ο υπάλληλος δεν 
εμφανισθεί με υπαιτιότητά του στο φορέα υποδοχής 
κατά την ημερομηνία που ορίσθηκε, η σχετική πράξη 
μετάταξης ή μεταφοράς ανακαλείται και μετατάσσεται 
ή μεταφέρεται στη θέση ο αμέσως επόμενος κατά σειρά 
προτεραιότητας υπάλληλος. 

10. Τα επιμέρους κριτήρια μοριοδότησης για την επι¬ 
λογή του προσωπικού που μετατάσσεται ή μεταφέρεται 
σύμφωνα με τις διατάξεις της περ. 4, της υποπαραγρά- 
φου Ζ.1, της παραγράφου Ζ, του άρθρου πρώτου του 
Ν. 4093/2012 (ΦΕΚ 222/Α'), όπως αντικαταστάθηκε με 
την παρ. 2 του άρθρου 91 του Ν. 4172/2013 και ο αριθ¬ 
μός μορίων που αντιστοιχούν σε αυτά ανά κατηγορία 
υπαλλήλων παρατίθενται στους Πίνακες I, II και III του 
Παραρτήματος Α' της παρούσας υπουργικής απόφασης. 

11. Σε περίπτωση ισοβαθμίας υπαλλήλων λαμβάνεται 
υπόψη η οικογενειακή τους κατάσταση, η οποία μοριο- 
δοτείται σύμφωνα με τον Πίνακα IV του Παραρτήματος 
της παρούσας υπουργικής απόφασης. 

Άρθρο 3 

Μοριοδότηση τρόπου εισαγωγής στη Δημόσια Διοίκηση 

Για τη μοριοδότηση του κριτηρίου 3 του Παραρτή¬ 
ματος Α, ως τρόπος εισαγωγής στη Δημόσια Διοίκηση 
νοείται η διαδικασία πρόσληψης με σχέση εργασίας 
ιδιωτικού δικαίου αορίστου χρόνου ή διορισμού σε θέση 
μόνιμου προσωπικού και όχι αυτή της μετατροπής της 


σχέσης εργασίας ιδιωτικού δικαίου ορισμένου χρόνου 
ή σύμβασης μίσθωσης έργου σε αορίστου χρόνου. 

Άρθρο 4 

Αρνητική μοριοδότηση πειθαρχικών ποινών 

Για την αξιολόγηση των υπαλλήλων για τη μετάταξη/ 
μεταφορά τους, λαμβάνονται υπόψη για την αρνητική 
μοριοδότηση αυτών οι πειθαρχικές ποινές για τις οποίες 
έχουν εκδοθεί τελεσίδικες πειθαρχικές αποφάσεις υπό 
την προϋπόθεση ότι δεν έχουν διαγράφει από το προ¬ 
σωπικό τους μητρώο σύμφωνα με τις οικείες διατάξεις. 

Άρθρο 5 

Μοριοδότηση υπηρεσιακής αξιολόγησης 

Για την αξιολόγηση των υπαλλήλων για τη μετάταξη/ 
μεταφορά τους, λαμβάνονται υπόψη, όσον αφορά στο 
κριτήριο της υπηρεσιακής αξιολόγησης, οι εκθέσεις αξι¬ 
ολόγησης των τελευταίων οκτώ(8) ετών. Απαραίτητη 
προϋπόθεση για να βαθμολογηθεί το κριτήριο αυτό, 
είναι η ύπαρξη μίας (1) τουλάχιστον έκθεσης αξιολόγη¬ 
σης κατά την τελευταία οκταετία. 

Άρθρο 6 

Ρύθμιση ζητημάτων λειτουργίας του Τριμελούς Συμ¬ 
βουλίου του άρθρου 5 παρ. 3 του Ν. 4024/2011 

και των Τριμελών Ειδικών Υπηρεσιακών Συμβουλίων 

Για τα ζητήματα λειτουργίας του Τριμελούς Συμβου¬ 
λίου του άρθρου 5 παρ. 3 του Ν. 4024/2011 και των 
Τριμελών Ειδικών Υπηρεσιακών Συμβουλίων ισχύουν 
τα οριζόμενα στην υπ’ αριθμ. ΔΙΠΙΔΔ/Β.2/2/οικ.21634/ 
2-8-2013 υπουργική απόφαση (ΦΕΚ 1419/Β'). 

ΚΕΦΑΛΑΙΟ Β' 

Άρθρο 7 
Παραρτήματα 

Τα προσαρτώμενα στην παρούσα απόφαση Παραρτή¬ 
ματα Α', Β' αποτελούν αναπόσπαστο τμήμα της. 

Άρθρο 8 
Έναρξη ισχύος 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και ομοίως η υπ’ αριθμ. 
ΔΙΔΑΔ-ΔΙΠΙΔΔ/οικ.559/08-01-2013 (ΦΕΚ Β'/7) υπουργική 
απόφαση «Ρύθμιση ειδικότερων θεμάτων διαδικασίας 
και κριτηρίων κινητικότητας υπαλλήλων κατά το άρθρο 
πρώτο, παρ. Ζ (υποπαρ. Ζ.1 και Ζ.2) του Ν. 4093/2012 
παύει να ισχύει, κατά το μέρος που ρυθμίζει θέματα που 
διέπονται από τις διατάξεις της παρούσας απόφασης. 



28160 

ΠΑΡΑΡΤΗΜΑ Α'ΒΑΘΜΟΛΟΓΟΥΜΕΝΑ ΚΡΙΤΗΡΙΑ ΓΙΑ ΤΗΝ ΑΠΟΤΙΜΗΣΗ ΠΡΟΣΟΝΤΩΝ 
ΤΩΝ ΠΡΟΣ ΜΕΤΑΤΑΞΗ/ΜΕΤΑΦΟΡΑ ΥΠΑΛΛΗΛΩΝ 


ΠΙΝΑΚΑΣ I 

ΒΑΘΜΟΛΟΓΟΥΜΕΝΑ ΚΡΙΤΗΡΙΑ 
ΚΑΤΗΓΟΡΙΑ ΠΡΟΣΩΠΙΚΟΥ ΠΕ καιΤΕ 


ΚΡΙΤΗΡΙΑ 

ΜΟΡΙΑ 

1. ΤΥΠΙΚΑ ΠΡΟΣΟΝΤΑ 


ΜΕΓΙΣΤΟ 30 

ΒΑΣΙΚΟΣ ΤΙΤΛΟΣ ΣΠΟΥΔΩΝ 

βαθμός πτυχίου 
επί 0,5 

έως 5 

ΔΕΥΤΕΡΟΣ ΤΙΤΛΟΣ ΣΠΟΥΔΩΝ/της ίδιας 
κατηγορίας με το βασικό τίτλο 
σπουδών) 


3 

ΔΙΔΑΚΤΟΡΙΚΟ ΔΙΠΛΩΜΑ 

συναφές με το αντικείμενο του 
Φορέα 

7 

ΜΕΤΑΠΤΥΧΙΑΚΟΣ ΤΙΤΛΟΣ ΣΠΟΥΔΩΝ 

συναφής με ίο αντικείμενο του 
Φορέα 

4 

ΑΠΟΦΟΙΤΗΣΗ ΑΠΟ ΤΗΝ ΕΣΔΔ ή ΕΣΤΑ 


5 

ΓΝΩΣΗ ΞΕΝΗΣ ΓΛΩΣΣΑΣ 
(μοριοδοτούνται μέχρι 2 ξένες 
γλώσσες) 

άριστη γνώση 

3 

πολύ καλή γνώση 

2 

καλή γνώση 

1 

2. ΔΙΟΙΚΗΤΙΚΗ ΕΜΠΕΙΡΙΑ 


ΜΕΓΙΣΤΟ 30 

ΕΤΗ ΥΠΗΡΕΣΙΑΣ 

Για τα πρώτα 5 έτη 

(αριθμός ετών χ συντελεστή 1) 

5 

Για τα επόμενα 10 έτη 

(αριθμός ετών χ συντελεστή 0,5) 

5 

Για τα επόμενα 20 έτη 

(αριθμός ετών χ συντελεστή 0,25) 

5 

ΧΡΟΝΟΣ ΥΠΗΡΕΣΙΑΣ ΣΕ ΘΕΣΗ ΕΥΘΥΝΗΣ 

προϊσταμένου Γενικής Διεύθυνσης 

[σιαχ 5 έτη χ 1,5 μόριο για κάθε 
έτος) 

7,5 

προϊσταμένου Διεύθυνσης 

(τηαχ 5 έτη χ 1 μόριο για κάβε έτος) 

5 

προϊσταμένου Τμήματος 

(τηαχ 5 έτη χ 0,5 μόριο για κάβε έτος) 

2,5 

3. ΤΡΟΠΟΣ ΕΙΣΑΓΩΓΗΣ ΣΤΗ 

ΔΗΜΟΣΙΑ ΔΙΟΙΚΗΣΗ 


ΜΕΓΙΣΤΟ 30 

ΕΙΣΑΓΩΓΗ ΜΕ ΔΙΑΓΩΝΙΣΜΟ ΣΤΗΝ ΕΣΔΔ 
ή ΣΤΗΝ ΕΣΤΑ 


30 

ΓΡΑΠΤΟΣ ΔΙΑΓΩΝΙΣΜΟΣ ΑΣΕΠ 


30 

ΚΑΤΑ ΠΡΟΤΕΡΑΙΟΤΗΤΑ ΜΕΣΩ ΑΣΕΠ ΜΕ 

ΚΡΙΤΗΡΙΑ ΚΑΙ ΔΙΑΔΙΚΑΣΙΑ ΤΟΥ ΑΡ.18 

ΤΟΥ Ν.2190/1994 


25 

ΛΟΙΠΕΣ ΔΙΑΔΙΚΑΣΙΕΣ ΥΠΟ ΤΟΝ ΕΛΕΓΧΟ 

ΤΟΥ ΑΣΕΠ 


20 

ΠΡΟΣΛΗΨΗ ΒΑΣΕΙ Ν.1648/1986 ή 

Ν.2643/1998 


15 

ΔΙΑΔΙΚΑΣΙΕΣ ΜΕ ΤΗ ΣΥΜΜΕΤΟΧΗ 


15 

ΜΕΛΟΥΣ ΤΟΥ ΑΣΕΠ ΣΕ ΕΠΙΤΡΟΠΗ 

ΑΞΙΟΛΟΓΗΣΗΣ 



ΓΡΑΠΤΟΣ ΔΙΑΓΩΝΙΣΜΟΣ ΠΡΟ ΑΣΕΠ 


20 

ΕΠΕΤΗΡΙΔΑ 


5 

4. ΥΠΗΡΕΣΙΑΚΗ 

ΑΞΙΟΛΟΓΗΣΗ(Μ.Ο. βαθμολονίας 
εκθέσεων τελευταίων 8 ετών) 


ΜΕΓΙΣΤΟ 10 

Μ.Ο. βαθμολογίας έως και 8,00 


2 

Μ.Ο. βαθμολογίας: 8,01 - 9,00 


4 

Μ.Ο. βαθμολογίας: 9,01 - 9,50 


6 

Μ.Ο. βαθμολογίας: 9,51 - 9,80 


8 

Μ.Ο. βαθμολογίας: 9,81 - 10,00 


10 

5. ΠΕΙΘΑΡΧΙΚΕΣ ΠΟΙΝΕΣ 



Πρόστιμο έως τις αποδοχές 12 μηνών 


-10 

• Στέρηση δικαιώματος προαγωγής 
από 1 έως 5 έτη 

• Στέρηση δικαιώματος συμμετοχής 
σε διαδικασία επιλογής 
Προϊστάμενου οργανικής μονάδας 
οποιουδήποτε επιπέδου από 1 έως 

5 έτη 

• Αφαίρεση της άσκησης των 
καθηκόντων προϊσταμένου 
οργανικής μονάδας οποιουδήποτε 
επιπέδου για τη θητεία ή το 
υπόλοιπό της 


-20 

• Υποβιβασμός έως 2 βαθμούς 

• Προσωρινή παύση από 3 έως 12 
μήνες με πλήρη στέρηση αποδοχών 


-30 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΙΝΑΚΑΣ II 

ΒΑΘΜΟΛΟΓΟΥΜΕΝΑ ΚΡΙΤΗΡΙΑ 
ΚΑΤΗΓΟΡΙΑ ΠΡΟΣΩΠΙΚΟΥ ΔΕ 


ΚΡΙΤΗΡΙΑ 

ΜΟΡΙΑ 

1. ΤΥΠΙΚΑ ΠΡΟΣΟΝΤΑ 


ΜΕΓΙΣΤΟ 30 

ΒΑΣΙΚΟΣ ΤΙΤΛΟΣ ΣΠΟΥΔΩΝ 

βαθμός επί 1 

έως 20 

ΜΕΤΑΛΥΚΕΙΑΚΕΣ ΣΠΟΥΔΕΣ 


4 

ΓΝΩΣΗ ΞΕΝΗΣ ΓΛΩΣΣΑΣ 
(μοριοδοτοΰνται μέχρι 2 ξένες 
γλώσσες) 

άριστη γνώση 

3 

πολύ καλή γνώση 

2 

καλή γνώση 

1 

2. ΔΙΟΙΚΗΤΙΚΗ ΕΜΠΕΙΡΙΑ 


ΜΕΓΙΣΤΟ 30 

ΕΤΗ ΥΠΗΡΕΣΙΑΣ 

Για τα πρώτα 5 έτη 

(αριθμός ετών χ συντελεστή 1) 

5 

Για τα επόμενα 10 έτη 

(αριθμός ετών χ συντελεστή 
0,5) 

5 

Για τα επόμενα 20 έτη 

(αριθμός ετών χ συντελεστή 
0,25) 

5 

ΧΡΟΝΟΣ ΥΠΗΡΕΣΙΑΣ ΣΕ ΘΕΣΗ 

ΕΥΘΥΝΗΣ 

προϊσταμένου Διεύθυνσης 

(τπαχ 5 έτη χ 2 μόριο για κάδε 
έτος) 

10 

προϊσταμένου Τμήματος 

(ιτιαχ 5 έτη χ 1 μόριο για κάδε 
έτος) 

5 

3. ΤΡΟΠΟΣ ΕΙΣΑΓΩΓΗΣ ΣΤΗ 

ΔΗΜΟΣΙΑ ΔΙΟΙΚΗΣΗ 


ΜΕΓΙΣΤΟ 30 

ΓΡΑΠΤΟΣ ΔΙΑΓΩΝΙΣΜΟΣ ΑΣΕΠ 


30 

ΚΑΤΑ ΠΡΟΤΕΡΑΙΟΤΗΤΑ ΜΕΣΩ 

ΑΣΕΠ ΜΕ ΚΡΙΤΗΡΙΑ ΚΑΙ 

ΔΙΑΔΙΚΑΣΙΑ ΤΟΥ ΑΡ.18 ΤΟΥ 

Ν.2190/1994 


25 

ΛΟΙΠΕΣ ΔΙΑΔΙΚΑΣΙΕΣ ΥΠΟ ΤΟΝ 

ΕΛΕΓΧΟ ΤΟΥ ΑΣΕΠ 


20 

ΔΙΑΔΙΚΑΣΙΕΣ ΜΕ ΤΗ 

ΣΥΜΜΕΤΟΧΗ ΜΕΛΟΥΣ ΤΟΥ 

ΑΣΕΠ ΣΕ ΕΠΙΤΡΟΠΗ 

ΑΞΙΟΛΟΓΗΣΗΣ 


15 

ΠΡΟΣΛΗΨΗ ΒΑΣΕΙ Ν.1648/1986 
ή Ν.2643/1998 


15 

ΓΡΑΠΤΟΣ ΔΙΑΓΩΝΙΣΜΟΣ ΠΡΟ 

ΑΣΕΠ 


20 

4. ΥΠΗΡΕΣΙΑΚΗ 

ΑΞΙΟΛΟΓΗΣΗ(Μ.Ο. βαθμολογίας 
εκθέσεων τελευταίων 8 ετών) 


ΜΕΓΙΣΤΟ 10 

Μ.Ο. βαθμολογίας έως και 8,00 


2 

Μ.Ο. βαθμολογίας: 8,01 - 9,00 


4 

Μ.Ο. βαθμολογίας: 9,01 - 9,50 


6 

Μ.Ο. βαθμολογίας: 9,51 - 9,80 


8 

Μ.Ο. βαθμολογίας: 9,81 - 10,00 


10 

5. ΠΕΙΘΑΡΧΙΚΕΣ ΠΟΙΝΕΣ 



Πρόστιμο έως τις αποδοχές 12 
μηνών 


-10 

• Στέρηση δικαιώματος 
προαγωγής από 1 έως 5 έτη 

• Στέρηση δικαιώματος 
συμμετοχής σε διαδικασία 
επιλογής Προϊστάμενου 
οργανικής μονάδας 
οποιουδήποτε επιπέδου από 

1 έως 5 έτη 

• Αφαίρεση της άσκησης των 
καθηκόντων προϊσταμένου 
οργανικής μονάδας 
οποιουδήποτε επιπέδου για 
τη θητεία ή το υπόλοιπό της 


-20 

• Υποβιβασμός έως 2 βαθμούς 

• Προσωρινή παύση από 3 έως 
12 μήνες με πλήρη στέρηση 
αποδοχών 


-30 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΙΝΑΚΑΣ III 

ΒΑΘΜΟΛΟΓΟΥΜΕΝΑ ΚΡΙΤΗΡΙΑ 
ΚΑΤΗΓΟΡΙΑ ΠΡΟΣΩΠΙΚΟΥ ΥΕ 


ΚΡΙΤΗΡΙΑ 

ΜΟΡΙΑ 

1. ΤΥΠΙΚΑ ΠΡΟΣΟΝΤΑ 


ΜΕΓΙΣΤΟ 20 

ΒΑΣΙΚΟΣ ΤΙΤΛΟΣ ΣΠΟΥΔΩΝ 

βαθμός επί 0,70 

έως 14 

ΓΝΩΣΗ ΞΕΝΗΣ ΓΛΩΣΣΑΣ 
(μοριοδοτούνται μέχρι 2 ξένες 
γλώσσες) 

άριστη γνώση 

3 

πολύ καλή γνώση 

2 

καλή γνώση 

1 

2. ΔΙΟΙΚΗΤΙΚΗ ΕΜΠΕΙΡΙΑ 


ΜΕΓΙΣΤΟ 25 

ΕΤΗ ΥΠΗΡΕΣΙΑΣ 

Για τα πρώτα 10 έτη 

(αριθμός ετών χ συντελεστή 
1,25) 

12,5 

Για τα επόμενα 25 έτη 

(αριθμός ετών χ συντελεστή 

0,5) 

12,5 

3. ΤΡΟΠΟΣ ΕΙΣΑΓΩΓΗΣ ΣΤΗ 

ΔΗΜΟΣΙΑ ΔΙΟΙΚΗΣΗ 


ΜΕΓΙΣΤΟ 25 

ΚΑΤΑ ΠΡΟΤΕΡΑΙΟΤΗΤΑ ΜΕΣΩ 

ΑΣΕΠ ΜΕ ΚΡΙΤΗΡΙΑ ΚΑΙ 

ΔΙΑΔΙΚΑΣΙΑ ΤΟΥ ΑΡ.18 ΤΟΥ 

Ν.2190/1994 


25 

ΛΟΙΠΕΣ ΔΙΑΔΙΚΑΣΙΕΣ ΥΠΟ ΤΟΝ 

ΕΛΕΓΧΟ ΤΟΥ ΑΣΕΠ 


20 

ΔΙΑΔΙΚΑΣΙΕΣ ΜΕ ΤΗ 

ΣΥΜΜΕΤΟΧΗ ΜΕΛΟΥΣ ΤΟΥ 

ΑΣΕΠ ΣΕ ΕΠΙΤΡΟΠΗ 

ΑΞΙΟΛΟΓΗΣΗΣ 


15 

ΠΡΟΣΛΗΨΗ ΒΑΣΕΙ Ν.1648/1986 
ή Ν.2643/1998 


15 

6. ΥΠΗΡΕΣΙΑΚΗ 

ΑΞΙΟΛΟΓΗΣΗ(Μ.Ο. 
βαθμολογίας εκθέσεων 
τελευταίων 8 ετών) 


ΜΕΓΙΣΤΟ 10 

Μ.Ο. βαθμολογίας έως και 8,00 


2 

Μ.Ο. βαθμολογίας: 8,01 - 9,00 


4 

Μ.Ο. βαθμολογίας: 9,01 - 9,50 


6 

Μ.Ο. βαθμολογίας: 9,51 - 9,80 


8 

Μ.Ο. βαθμολογίας: 9,81 - 10,00 


10 

4. ΟΙΚΟΓΕΝΕΙΑΚΗ 

ΚΑΤΑΣΤΑΣΗ 


20 

ΑΡΙΘΜΟΣ ΠΡΟΣΤΑΤΕΥΟΜΕΝΩΝ 
ΤΕΚΝΩΝ(έως 5) 

Για κάθε τέκνο χ 4 

20 

5. ΠΕΙΘΑΡΧΙΚΕΣ ΠΟΙΝΕΣ 



Πρόστιμο έως τις αποδοχές 12 
μηνών 


-10 





































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


28165 


Στέρηση δικαιώματος 
προανωνής από 1 έως 5 έτη 


-20 

• Υποβιβασμός έως 2 
βαθμούς 

• Προσωρινή παύση από 3 
έως 12 μήνες με πλήρη 
στέρηση αποδοχών 


-30 


ΠΙΝΑΚΑΣ IV 

ΠΕΡΙΠΤΩΣΕΙΣ ΙΣΟΒΑΘΜΙΑΣ 


ΚΡΙΤΗΡΙΑ 

ΜΟΡΙΑ 

ΟΙΚΟΓΕΝΕΙΑΚΗ ΚΑΤΑΣΤΑΣΗ 



ΕΓΓΑΜΟΣ 


2 

ΑΡΙΘΜΟΣ ΠΡΟΣΤΑΤΕΥΟΜΕΝΩΝ 

ΤΕΚΝΩΝ 

Για κάθε τέκνο χ 4 


Σε περίπτωση ισοβαθμίας εκ 
νέου λαμβάνονται υπόψη 
εισοδηματικά κριτήρια 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ Β': ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ 

I. Απαραίτητα επικυρωμένα δικαιολογητικά με τα 
οποία αποδεικνύεται η γνώση ξένης γλώσσας 

Η γνώση ξένης γλώσσας αποδεικνύεται με βάση το 
άρθρο 28 του Π.Δ. 50/2001 «Καθορισμός προσόντων δι¬ 
ορισμού σε θέσεις φορέων του δημόσιου τομέα», όπως 
αυτό ισχύει (ΦΕΚ 39/Α') και θα εξειδικεύονται με την 
Ανακοίνωση του Υπουργού Διοικητικής Μεταρρύθμισης 
και Ηλεκτρονικής Διακυβέρνησης. 

II. ΤΙΤΛΟΙ ΣΠΟΥΔΩΝ 

• Εάν ο τίτλος έχει αποκτηθεί στην αλλοδαπή απαι¬ 
τείται: 

Πράξη αναγνώρισης από το ΔΙ.Κ.Α.Τ.Σ.Α, για την ισο¬ 
τιμία, αντιστοιχία του τίτλου και αντιστοιχία της βαθ¬ 
μολογικής κλίμακας αυτού με τη βαθμολογική κλίμακα 
των ημεδαπών τίτλων ή πιστοποιητικό αναγνώρισης 
από τον Διεπιστημονικό Οργανισμό Αναγνώρισης Τίτ¬ 
λων Ακαδημαϊκών και Πληροφόρησης (Δ.Ο.Α.Τ.Α.Π.) περί 
ισοτιμίας και αντιστοιχίας καθώς και αντιστοιχία της 
βαθμολογικής κλίμακας αυτών με τη βαθμολογική κλί¬ 
μακα των ημεδαπών τίτλων. 

Ειδικά για τα πτυχία της Κύπρου: Για τα πτυχία που 
αποκτήθηκαν πριν από την πλήρη ένταξη της Κυπριακής 
Δημοκρατίας στην Ευρωπαϊκή Ένωση (1-5-2004) και ανα- 
φέρονται στο Π.Δ. 299/1977 δεν απαιτείται αντιστοιχία. 

Για τα ίδια πτυχία καθώς και για όλα τα υπόλοιπα, τα 
οποία έχουν χρόνο κτήσης μετά την ένταξή της στην 
Ε.Ε. απαιτείται ισοτιμία και αντιστοιχία. 

Ισοτιμία πτυχίων Α.Ε.Ι. που κατέχουν πολιτικοί πρό¬ 
σφυγες και επαναπατριζόμενοι Έλληνες. 

Σύμφωνα με τη διάταξη της παραγράφου 6 του άρθρου 
2 του Ν. 1735/1987 «σε περίπτωση που το ΔΙ.Κ.Α.Τ.Σ.Α. 
και το Ινστιτούτο Τεχνολογικής Εκπαίδευσης (Ι.Τ.Ε.) δεν 
μπορούν να αναγνωρίσουν ισοτιμία πτυχίων Α.Ε.Ι. και 
Τ.Ε.Ι. που κατέχουν πολιτικοί πρόσφυγες και επαναπα- 
τριζόμενοι Έλληνες, κατά την έννοια των διατάξεων 
της περίπτωσης α' της παρ. 2 του άρθρου 5, λόγω 
ανυπαρξίας αντίστοιχης σχολής στα Α.Ε.Ι. και Τ.Ε.Ι. της 
ημεδαπής, καθορίζουν με βεβαίωσή τους τη συνάφεια 
του γνωστικού αντικειμένου του πτυχίου με πτυχίο Α.Ε.Ι. 
ή Τ.Ε.Ι. της ημεδαπής. 

Στις περιπτώσεις που δεν υφίσταται στους αλλοδα¬ 
πούς τίτλους αντιστοιχία βαθμολογικής ή αξιολογικής 
κλίμακας με τη βαθμολογική ή αξιολογική κλίμακα τίτ¬ 
λων της ημεδαπής ο σχετικός τίτλος χαρακτηρίζεται ως 
αδιαβάθμητος (Ν. 3328/2005 άρθρο 8). Στην περίπτωση 
αυτή ο υπάλληλος προκειμένου να μην απορριφθεί στη 
θέση του εντύπου της αίτησης που αφορά στο βαθμό 
τίτλου σπουδών συμπληρώνει το ελάχιστο της βαθμο¬ 
λογικής κλίμακας Τριτοβάθμιας Εκπαίδευσης ημεδαπής, 
δηλ. «5». 

Εξαιρούνται από την υποχρέωση προσκόμισης πράξης 
αναγνώρισης για την ισοτιμία και την αντιστοιχία του 
τίτλου, όσοι υπάλληλοι υποβάλλουν αποφάσεις αναγνώ¬ 
ρισης επαγγελματικών προσόντων ή επαγγελματικής 
ισοδυναμίας τίτλων τυπικής ανώτατης εκπαίδευσης οι 
οποίες χορηγήθηκαν από: 

ί) το Συμβούλιο Αναγνώρισης Επαγγελματικών Προσό¬ 
ντων (Σ.Α.Ε.Π.) του άρθρου 55 του Π.Δ. 38/2010 «Προσαρ¬ 
μογή της ελληνικής νομοθεσίας στην Οδηγία 2005/36/ 


ΕΚ του Ευρωπαϊκού Κοινοβουλίου και του Συμβουλίου 
της 7ης Σεπτεμβρίου 2005, σχετικά με την αναγνώριση 
των επαγγελματικών προσόντων» όπως τροποποιήθηκε 
και ισχύει ή 

ϋ) το Συμβούλιο Αναγνώρισης Επαγγελματικής Ισοτι¬ 
μίας Τίτλων Τριτοβάθμιας Εκπαίδευσης (Σ.Α.Ε.Ι.Τ.Τ.Ε.)του 
άρθρου 10 του Π.Δ. 165/2000 «Προσαρμογή της Ελληνι¬ 
κής Νομοθεσίας με ένα γενικό σύστημα αναγνώρισης 
των διπλωμάτων τριτοβάθμιας εκπαίδευσης που πιστο¬ 
ποιούν επαγγελματική εκπαίδευση ελάχιστης διάρκειας 
τριών ετών, σύμφωνα με την οδηγία 89/48/ΕΟΚ του 
Συμβουλίου των Ευρωπαϊκών Κοινοτήτων» ή 

ίϋ) το Συμβούλιο Επαγγελματικής Αναγνώρισης Τίτλων 
Εκπαίδευσης και Κατάρτισης (Σ.Ε.Α.Τ.Ε.Κ.) του άρθρου 14 
του Π.Δ. 231/1998 «Δεύτερο γενικό σύστημα αναγνώρισης 
της επαγγελματικής εκπαίδευσης, το οποίο συμπλη¬ 
ρώνει την οδηγία 89/48/ΕΟΚ, σύμφωνα με τις οδηγίες 
92/51/ΕΟΚ του Συμβουλίου των Ευρωπαϊκών Κοινοτήτων, 
94/38/ΕΚ και 95/43/ΕΚ της Επιτροπής των Ευρωπαϊκών 
Κοινοτήτων». 

Οι ως άνω υπάλληλοι εξαιρούνται μεν από την υπο¬ 
χρέωση προσκόμισης πράξεως αναγνώρισης για την 
ισοτιμία και την αντιστοιχία του τίτλου, όχι όμως και 
από την υποχρέωση προσκόμισης πιστοποιητικού από 
το ΔΙ.Κ.Α.Τ.Σ.Α ή το Ι.Τ.Ε ή από το Διεπιστημονικό Ορ¬ 
γανισμό Αναγνώρισης Τίτλων Ακαδημαϊκών και Πληρο¬ 
φόρησης (Δ.Ο.Α.Τ.Α.Π) για τη βαθμολογική αντιστοιχία 
του τίτλου. 

ΜΕΤΑΠΤΥΧΙΑΚΟΙ ΤΙΤΛΟΙ 

Οι υπάλληλοι που είναι κάτοχοι διδακτορικού ή με¬ 
ταπτυχιακού τίτλου σπουδών ετήσιας τουλάχιστον 
φοίτησης προσκομίζουν επικυρωμένη φωτοτυπία του 
διδακτορικού ή μεταπτυχιακού διπλώματος. 

Αν ο τίτλος έχει αποκτηθεί στην αλλοδαπή απαιτείται 
μόνον πράξη αναγνωρίσεως του τίτλου από το ΔΙΚΑΤΣΑ 
ή Πιστοποιητικό Αναγνώρισης από τον Διεπιστημονι¬ 
κό Οργανισμό Αναγνώρισης Τίτλων Ακαδημαϊκών και 
Πληροφόρησης (Δ.Ο.Α.Τ.Α.Π.) περί ισοτιμίας που να έχει 
εκδοθεί μέχρι την τελευταία ημέρα της προθεσμίας 
υποβολής των ηλεκτρονικών αιτήσεων και σε περίπτω¬ 
ση που από την πράξη αναγνώρισης δεν προκύπτει 
το γνωστικό αντικείμενο, απαιτείται βεβαίωση από το 
Πανεπιστήμιο που χορήγησε τον τίτλο, η οποία να κα¬ 
θορίζει το γνωστικό αντικείμενο, καθώς και επίσημη 
μετάφρασή της. 

ΣΗΜΕΙΩΣΗ: 

α) Στις περιπτώσεις που η ισοτιμία ή ισοτιμία και αντι¬ 
στοιχία του πτυχίου αλλοδαπής αναγνωρίζεται μόνον 
εφόσον ο κάτοχος του πτυχίου είναι και κάτοχος μετα¬ 
πτυχιακού διπλώματος δεν αναγνωρίζεται ισοτιμία του 
μεταπτυχιακού διπλώματος, και επομένως δεν λογίζεται 
ως μεταπτυχιακός τίτλος 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2013 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοριρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.βί.9Γ - β-ΓΠ3ΪΙ: ννβόηΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































